stanford-oval/wikipedia huggingface dataset:
Impakti
Impaktien matematiikkaa

Maahan törmäävän pallomaisen, vakiotiheyksisen, pystysuoraan iskevän asteroidin törmäysenergia E saadaan kaavasta
E={\frac {2}{3}}\pi \rho R^{3}v^{2},
jossa
\scriptstyle \pi  = pii (3,1416...)
\scriptstyle \rho  = törmäävän kappaleen tiheys kg/m³, kivelle tyypillisesti 3 000 kg/m³, raudalle 7 800 kg/m³
R = kappaleen säde metreinä (huomaa: ei läpimitta, joka yleensä ilmoitetaan asteroidista)
v = nopeus m/s
Monesti törmäysenergia ilmoitetaan TNT-tonneina eikä jouleina, esimerkiksi
1 kt (kilotonni) on 4,184 · 1012 J
1 Mt (megatonni) on 4,184 · 1015 J
1 Gt (gigatonni) on 4,184 · 1018 J
Niinpä törmäysenergian E TNT-tonneina voi laskea kaavasta
E={\frac {\rho d^{3}v^{2}}{15982100}},
missä
\scriptstyle \rho  = ominaistiheys kg/dm³ (ei kg/m³), esimerkiksi vedelle noin 1,0
d = läpimitta metreinä (huom. läpimitta)
v = nopeus km/s (huomaa: ei m/s).
Asteroiditörmäys synnyttää kraatterin, jonka läpimitta D on
D = 1,8 rp0.11 rt -1/3 g-0.22 L0.13 E0.22 (sin q)1/3,
missä
rp = iskevän meteoriitin, asteroidin tms. tiheys, kiviselle keskimäärin 3 000 kg/m³, rautaiselle noin 7 800 kg/m³
rt = kohdemateriaalin tiheys kg/m³ Maan kivi yleensä noin 2 600 kg/m³
g = painovoiman kiihtyvyys pinnalla m/s (Maa = 9,80)
L = törmäävän kappaleen läpimitta, huomaa: läpimitta, ei säde
E = törmäysenergia jouleina, yllä olevasta yhtälöstä
q = törmäyskulma asteina, yleensä
Törmäyksen synnyttämä maanjäristys on Richterin asteikolla
M = 0,67 · log10 E - 5,87.
Impaktin aiheuttama kiven höyrystymisestä johtuva eroosio eli maan kuluminen voidaan ilmaista yhtälöllä
Mv = (0,4 vi2 Mp) / ev,
missä
Mv = vapautuneen kivihöyryn massa
vi = törmäysnopeus
Mp = törmääjän eli impaktorin massa
ev = silikaattikiven höyrystymisenergia (5,7 · 107 J/kg)
Asteroiditörmäysten eli impaktien toistumistiheyksiä

Arvioituja asteroiditörmäysten toistumistiheyksiä. Eri lähteissä tiedot esimerkiksi 50 metrin läpimittaisten kappaleiden toistumistiheyksistä vaihtelevat melkoisesti. Alle 500 metrin läpimittaisen kappaleen räjähdys aiheuttaa paikallista tuhoa alle satojen kilometrien säteellä ja enimmillään maanosan laajuisia vaikutuksia. Alle kilometrin läpimittainen kappale aiheuttaa korkeintaan maanlaajuista tuhoa, ja 1–10 kilometrin läpimittaisen kappaleen törmäysräjähdys tuhoaa kokonaisia maanosia, ja lievemmät vaikutukset ulottuvat koko maailmaan.
| Läpimitta> m |  Kineettinen energia> Mt TNT | Tuhoutunut alue> km² | Keskimääräinen väli> a | Asutulle alueelle osumisen väli> a | Arvioitu kuolleiden määrä> kpl |
| --- | --- | --- | --- | --- | --- |
| 50 | 10 | 1900 | 100 | 900 | 1 000 000 |
| 100 | 75 | 7200 | 1000 | 8000 | 3 000 000 |
| 200 | 600 | 29 000 | 5000 | 30 000 | 14 000 000 |
| 500 | 10 000 | 70 000 | 40 000 | 180 000 | 30 000 000 |
| 1 000 | 75 000 | 200 000 | 100 000 | 290 000 | 60 000 000 |
| 2 000 | 1 000 000 | hyvin suuri | 1 000 000 | 1 000 000 | 1 500 000 000  |
50 metrin läpimittainen kappale, jollainen aiheuttaa suunnilleen Tunguskan räjähdyksen luokkaa olevaa tuhoa, osuu Maahan 100 vuoden välein, mutta asutulle alueelle 900 vuoden välein ja johonkin kaupunkiin yhden miljoonan vuoden välein.
Törmäyskulman vaikutus impaktikraatteriin

Vaikka törmäävän kappaleen suunta poikkeaisikin pystysuunnasta melko paljon, syntyvä kraatteri on pyöreä. Jos törmäyskulma on alle 45 astetta, törmäysheitteen jakautuma poikkeaa ympyrästä. Jos törmäyskulma on alle 15 astetta, niin kraatterin muoto muuttuu. Jos kulma on noin viisi asetta, poikkeama ympyrästä on selvä.
Impaktin vaikutustaulukko

Suurten asteroidien arvioituja törmäysvaikutuksia Maahan asteroidin läpimitan perusteella.
| 0 | 1 | 2 | 3 | 4 |
| --- | --- | --- | --- | --- |
| Törmääjän läpimitta | 1 km | 2 km | 5 km | 10 km |
| Törmäysenergia  miljoonaa megatonnia | 0,1 | 1 | 10 | 100 |
| Törmäysväli  keskimäärin vuosia | 200 000 | 500 000 | 10 miljoonaa | 100 miljoonaa |
| Kraatterin läpimitta  reunasta reunaan  ennen sortumista | 24 km [11 km] | 46 km [20 km] | 100 km [40 km] | 200 km [70 km] |
| Etäisyys, jolla tulipallo  sytyttää palavan materiaalin  tuleen muutamassa sekunnissa | 150 km | 250 km | 600 km, kuuma heite lentää kauemmas | 1 800 km, kuuma heite lentää kauemmas |
| Etäisyys, jolla on 4 PSI:n ylipaine ja jossa tuulen nopeus on 500 km/h, rakennukset tuhoutuvat, myös heitepommitus [Etäisyys, jolla on 1 PSI:n ylipaine] ja jossa puut kaatuvat, ikkunat särkyvät tuntien kuluessa  | 130 km  [300 km] | 180  [400 km] | 470 km  [1 100 km] | 1 800 km  [4 000 km] |
| Pöly ja törmäysjäte  satavat kuukausien kuluessa  tälle säteelle  niin paksuna, että  syntyy mutamyrskyjä | 300 km | 400 km | 1 100 km | 4 000 km |
| Alue, jolla  tulimyrsky syttyy  tuntien kuluessa  satavasta  törmäysheitteestä | Paikallinen | Paikallinen  (600 km säde) | Alueellinen  (5 000 km säde) | Globaali tunneissa |
| Maanjäristys,  hurrikaanit ja tsunami,  tuntien–kuukausien  kuluessa | Alueellinen | Alueellinen | Maailmanlaajuinen | Maailmanlaajuinen |
| Taivas tummenee pölyn, noen ja rikkidioksidin takia | Alueellinen jäätyminen viikoiksi, keskimääräiset, Tamboran räjähdyspurkausta vastaavat maailmanlaajuiset vaikutukset. | Taivas pimeintä pilvipeitteistä taivasta tummempi, lämpötila laskee koko maailmassa 8 C° viikoiksi, sitten keskimääräisiä vaikutuksia kuukausien ajan, ei kesää. | Vakavia maailmanlaajuisia vaikutuksia, päivä muuttuu yöksi kuukausiksi. | Hyvin vakavia maailmanlaajuisia vaikutuksia. päivä muuttuu yöksi vuosiksi, jäätävät olot rannikoiden ulkopuolellakin, KT-tapahtuman talvi kesti kolme vuotta. |
| Happosateet,  pyrotoksiinimyrkyt tulipaloista  ja raskasmetalleista | Paikallisia, kesto kuukausia. | Paikallisia, kesto kuukausia. | Maailmanlaajuisia, kesto vuosia. | Maailmanlaajuisia, kesto vuosia. |
| Otsonikerroksen tuho,  UV-säteilyriski | Osittainen paikallinen tuho vuosiksi. | Vakavaa maailmanlaajuista tuhoa vuosiksi. | Täydellinen maailmanlaajuinen tuho vuosiksi. | Täydellinen maailmanlaajuinen tuho vuosikymmeniksi. |
| Maailmanlaajuinen  lämmön nousu (kasvihuoneilmiö)  vesihöyryn ja  CO2:n takia. | Mitätön | Pieni, kesto vuosia | Keskim, kesto vuosikymmeniä | Suuri, kesto satoja vuosia |
| Maailmanlaajuinen iridiumkerros,  nanogrammaa cm2,  iridium on impaktin  tunnus kerrostumissa | 0,4 | 2 | 8 | 80 |
| Kasvien kasvu ja  joukkotuhot | Häiriintyy kuukausiksi,  joitakin maailmanlaajuisia  kasvuhäiriöitä. | Häiriintyy vuosiksi, joitakin paikallisia joukkotuhoja. Maailmanlaajuisia kasvivaurioita. | Yhteyttäminen pysähtyy kuukausiksi. Kasvipeitteen palautuminen vie kymmeniä vuosia. Suuria alueellisia joukkotuhoja. | Satoja vuosia. Suuria maailmanlaajuisia joukkotuhoja. |
Impaktin synnyttämän tsunamin säde

Kun asteroidi törmää syvään veteen, se höyrystyy itse törmäysnopeuden liike-energian takia höyrystäen veteen tyypillisesti 20 kertaa läpimittansa syvyisen kraatterin. Tämän täyttyminen ja mahdolliset merenpohjan muodonmuutokset synnyttävät valtavan aaltoilun ja ulospäin leviävän hyökyaallon. Noin 70 000 km/h nopeudella törmäävä halkaisijaltaan 100 metrin asteroidi synnyttää veteen kahden kilometrin läpimittaisen kraatterin. Pitkään säilyvän, niin sanotun koherentin aallon pituus on 3–5 kertaa meren syvyys, joka on keskimäärin neljä kilometriä. Silloin alle kilometrin läpimittainen törmääjä synnyttää alle 20 kilometrin läpimittaisen kraatterin ja samanpituisen aallon, joka kuluu nopeasti levitessään ulospäin. Vain kolme prosenttia törmäyksen energiasta siirtyy tsunamiin.lähde? Mutta kilometriä suuremmat kappaleet synnyttävät koherentin, hyvin tuhoisan tsunamin. Samoin normaali kahden megatonnin suuruinen maanjäristysenergia tuottaa rannikkoseutuja tuhoavan tsunamin. Eräs arvio tsunamin korkeudesta:
Tsunamin korkeus h 1 000 kilometrin päässä
h = 7,8 · (D/406)3 · (V/20)2 · (M/3)0,54
jossa
D on kivisen asteroidin läpimitta
V törmääjän nopeus km/s 1–70, tyypillisesti 20 km/s
M asteroidin tiheys g/cm³, kivelle tyypillisesti 3, välillä 1–6, raudalle 7,8
Oletetaan törmääjäksi kivinen asteroidi, jonka nopeus on 20 km/s suhteessa maahan törmäyshetkellä.
| --- | --- |
Asteroidin läpimitta (m): Syväveden aallon korkeus (m)
50: 0,12
100: 0,7
200: 3
500: 22
1 km: 70
2 km: 230
Taulukossa ilmoitetaan ”vaarasäde” kilometreinä eli törmäyskohdasta laskettu säde, jonka sisällä hyökyaallon eli tsunamin korkeus on rannikolla 10 metriä tai suurempi. 10 metrin korkeus on tsunamin korkeus juuri sen iskiessä rantaan, matalassa vedessä tapahtuneen vahvistumisen jälkeen. Taulukon pystyakselilla on asteroidin läpimitta metriä ja vaaka-akselilla tsunamin kasvukerroin sen saapuessa rannikolle. Avomerellä tsunami liikkuu matalana, mutta nousee hyvin korkealle matalassa vedessä rannan lähellä.
| 0 | 1 | 2 | 3 | 4 |
| --- | --- | --- | --- | --- |
: Tsunamin kasvukerroin
| Läpimitta | 5 | 10 | 20 | 40 |
| 50 | 10 | 20 | 40 | 60 |
| 100 | 40 | 70 | 130 | 230 |
| 200 | 140 | 250 | 460 | 820 |
| 500 | 800 | 1 400 | 2 500 | 4 400 |
| 1 000 | 2 800 | 5 000 | 9 000 | 16 000 |
Valtameret haihduttava törmäys

Halkaisijaltaan yli 100 kilometrin kappaleen törmäys hävittää elämän Maan pinnalta paikallisesti tai jopa kokonaan. Maan historian alkuaikoina Maahan iskeytyi jopa satojen kilometrien läpimittaisia kappaleita, joiden törmätessä ilmakehä haihtui avaruuteen ja meret höyrystyivät. Näin suuria törmäyksiä on saattanut sattua Maan historiassa jopa kuusi kertaa ja nekin aivan planeetan historian alussa miljardeja vuosia sitten. Ksenonin isotoopeista on päätelty, että viimeinen ilmakehän tuhoava törmäys olisi tapahtunut noin 80 miljoonaa vuotta Kuun synnyn jälkeen, eli noin 4,45 miljardia vuotta sitten.
Merissä on vettä 1,4 · 1021 kg, minkä haihtuminen vaatii 2,5 · 106 J/kg, kun lämpötila pitää nostaa kriittiseen pisteeseen (675 K), missä vesi haihtuu suurissakin paineissa. Tähän tarvitaan energiaa noin 4 · 1027 J.
Läpimitaltaan 500 km asteroidin massa on noin 2 · 1020 kg. Jos se törmää tavanomaisella 14 km/s nopeudella, vapautuu energiaa (massa · nopeus · nopeus) / 2 = 2 · 1028 joulea, mikä on 20 prosenttia merien haihtumiseen vaadittavasta energiasta. Törmäys synnyttäisi arviolta 1 500 kilometrin levyisen kraatterin. Sulanutta kiveä roiskuisi ympäristöön ja höyrystyisi noin 5 · 1020 kg. Maan kaasukehä korvautuisi silloin kuumalla kivihöyrystä koostuvalla kaasukehällä, jonka paine olisi noin 100 baria, lämpötila 2 300 kelviniä (K) ja korkeus 40 kilometriä. Meri kiehuisi pinnasta ja haihtuisi kaasukehästä avaruuteen. Syvemmällä meri olisi viileämpää. Pinnan lämpötila nousisi 3 200 kelvinin lämpötilaan metrien paksuisen kivikerroksen sataessa päivittäin. Maan pinta sulaisi ehkä 10 metrin syvyydeltä, ja mahdollinen elämä katoaisi noin 800 metrin syvyyteen, jossa lämpötila olisi yli 1 000 kelviniä. Kivisade loppuisi parissa kuukaudessa ja ilmakehän yläosa viilenisi 300 kelviniin, mutta meret haihtuisivat alemmissa ilmakehän osissa, kunnes kaasukehä saavuttaisi meren pinnalla veden kastepisteen. Tämä vaihe kestäisi noin 900 vuotta. Kun kaasukehä olisi jäähtynyt alempaa, alkaisi 200 vuoden vesisade. Joidenkin uusien tulosten mukaan suuren pommitukset törmäykset eivät olisi kyenneet hävittämään alkanutta bakteeritasoista elämää maapallolta.
Kirjallisuutta

Andersén, Matts: Kun taivas putoaa: Miljoonien vuosien törmäykset, milloin seuraava.  (1. painos)  Reuna kustantamo ja kirjakauppa, 2016.  ISBN 978-952-7028-77-3  suomi
Aiheesta muualla

Wikimedia Commonsissa on kuvia tai muita tiedostoja aiheesta .
Earth Impact Effects Program, laske törmäyksen vaikutuksia (englanniksi)
Crater sites from explosions or impacts, Keith A. Holseapple (Arkistoitu – Internet Archive), laske kraatterien kokoja (englanniksi)
Environmental Damage from Asteroid and Comet Impacts (Arkistoitu – Internet Archive)
Nördlinger Ries -kraatteri satelliittikuvassa.
Kaaviokuva Ries-kraatterin synnystä. 24 kilometrin läpimittainen Nördlinger Ries -kraatteri syntyi Saksaan arviolta 14,5 miljoonaa vuotta sitten mioseenikaudella. Törmääjän läpimitaksi on arvioitu 1,5 kilometriä. Kappale liikkui ehkä 30–50 asteen kulmassa nopeudella 20 km/s, ja törmäysräjähdyksessä vapautui 1,8 miljoonan Hiroshiman pommin verran energiaa. Räjähdys lienee tuhonnut elämän suuresta osasta Euroopan alueelta. Sulaa kiveä, tektiittejä, on lentänyt yli 450 kilometrin päähän, Tšekkiin asti.
Laboratoriokoe, joka jäljittelee törmäyskraatterin syntyä.
Törmäys Kuuhun synnyttää kraatterin.
Tietokoneessa jäljiteltyä impaktin aiheuttamaan harmaalla kalvolla kuvatun kiven aaltoilua.
Helsinki-filmi

| Helsinki-filmi |
| --- | --- |

Yritysmuoto:  osakeyhtiö
Perustettu:  2002
Toimitusjohtaja:  Aleksi Bardy
Kotipaikka:  Helsinki, Suomi
Toimiala:  Elokuvien, videoiden ja televisio-ohjelmien tuotanto
Kotisivu:  www.helsinkifilmi.fi
Infobox OKVirheellinen NIMI-arvo: 
Helsinki-filmi on suomalainen vuonna 2002 perustettu elokuvatuotantoyhtiö. Helsinki-filmi on yksi suurimmista suomalaisista tuotantoyhtiöistä.
Yhtiö on tuottanut yli 30 elokuvateatterilevityksen saanutta pitkää elokuvaa ja on ollut mukana lukuisissa kansainvälisissä yhteistuotannoissa. Yhtiön toimitusjohtajana toimi vuoteen 2024 Aleksi Bardy.
Yhtiön omistajia olivat aiemmin tuottajat Aleksi Bardy, Annika Sucksdorff ja ohjaaja Dome Karukoski. Heinäkuussa 2021 Aurora Studios ilmoitti ostavansa Helsinki-filmin tytäryhtiökseen, jolloin Sucksdorff ja Karukoski luopuvat omistuksestaan mutta Aleksi Bardy jatkaa Helsinki-filmin toimitusjohtajana ja Aurora Studiosin merkittävänä osakkaana ja johtoryhmän jäsenenä. Aurora Studios Oy:n (ent. Elokuvaosakeyhtiö Suomi 2017 Oy) omistavat kustannusyhtiö Otava, sijoittajat Ari Tolppanen ja Ari Lahti sekä toimiva johto.
Pitkät elokuvat

| --- | --- |
 Hymypoika (2003)  Kukkia ja sidontaa (2004)  Tyttö sinä olet tähti (2005)  Saippuaprinssi (2006)  Keisarin salaisuus (2006)  Ganes (2007)  Käsky (2008)  Muukalainen (2009)  Kielletty hedelmä (2009)  Napapiirin sankarit (2010)  Missä kuljimme kerran (2011)  Rouva presidentti (2012)  Ja saapuu oikea yö (2012)  Juoppohullun päiväkirja (2012)  Leijonasydän (2013)  Tuulensieppaajat (2014)  Presidentintekijät (2014)  He ovat paenneet (2014) :  Päin seinää (2014)  Jättiläinen (2016)  Onnenonkija (2016)  Tom of Finland (2017)  Miami (2017)  Joulumaa (2017)  Veljeni vartija (2018)  Koirat eivät käytä housuja (2019)  Teräsleidit (2020)  Tove (2020)  Lost Boys (2020)  Vuosisadan häät (2021)  Järjettömän paska idea (2022)
Aiheesta muualla

Virallinen sivusto
Helsinki-filmi Elonetissä
Elinryöstöt Falun Gongin harjoittajilta Kiinassa

Raportit elinryöstöistä Falun Gongin harjoittajilta ja muilta poliittisilta vangeilta Kiinassa ovat herättäneet huolta kansainvälisessä yhteisössä viime vuosinamilloin?. Raporttien mukaan poliittisia vankeja, pääasiassa Falun Gongin harjoittajia, teloitetaan "tilauksesta" siirtoelinten hankkimiseksi niiden tarpeessa oleville potilaille. Elinryöstöjen sanotaan olevan seurausta sekä Kiinan kommunistipuolueen toteuttamasta Falun Gongin harjoittajien vainosta että siitä taloudellisesta hyödystä, jota elinkaupassa mukana olevat organisaatiot ja henkilöt pystyvät hankkimaan itselleen.
Raportteja järjestelmällisistä sisäelinten poistoista Falun Gong -mielipidevangeilta tuli ensi kertaa julkisuuteen vuonna 2006, joskin tämän toiminnan arvioidaan alkaneen kuusi vuotta aiemmin. Useat tutkijat – etenkin kanadalainen ihmisoikeusjuristi David Matas, Kanadan entinen apulaisulkoministeri David Kilgour ja tutkiva journalisti Ethan Gutmann – arvioivat, että kymmeniätuhansia Falun Gong -mielipidevankeja on surmattu sisäelimillä ja ruumiilla käytävää kauppaa varten. Nämä rikokset jatkuvat mahdollisesti edelleen. Päätelmät perustuvat tilastollisiin analyyseihin, entisten vankien, lääketieteellisen henkilökunnan ja turvallisuushenkilöstön lausuntoihin sekä aihetodisteisiin, kuten ilman oikeudenkäyntiä vangittujen kiinalaisten Falun Gongin harjoittajien suureen määrään sekä sisäelinkaupasta saataviin merkittäviin taloudellisiin hyötyihin.
Kiinan hallitus on toistuvasti kiistänyt väitteiden todenperäisyyden. Koska Kiinan viranomaiset eivät kuitenkaan ole pystyneet uskottavasti vastaamaan syytöksiin tai osoittamaan niitä vääriksi, eri maiden hallitukset, kansainväliset organisaatiot ja lääketieteen järjestöt ovat kiinnittäneet niihin yhä enemmän huomiota ja tuominneet julkisesti Kiinan hallituksen toiminnan. Kanadan parlamentti ja Euroopan parlamentti sekä Yhdysvaltain edustajainhuoneen ulkoasiain alakomitea ovat laatineet julkilausumia, jotka tuomitsevat elinryöstöt Falun Gong -mielipidevangeilta. YK:n erityistarkkailijat ovat vaatineet Kiinan hallitusta antamaan tietoja elinsiirroissa käytettyjen elinten alkuperästä. Maailman lääkäriliitto, American Society of Transplantation ja The Transplantation Society ovat vaatineet sanktioita Kiinan lääketieteellisille viranomaisille. Useat maat ovat myös kieltäneet tai harkinneet kieltävänsä kansalaisiltaan Kiinaan matkustamisen siirtoelinten hankintatarkoituksessa. Falun Gongin harjoittajien elinryöstöjä käsittelevälle Human Harvest -dokumenttielokuvalle myönnettiin vuonna 2014 arvostettu Peabody Award -palkinto.
Tausta > Falun Gongin vaino

Falun Gong on kiinalainen qigong-harjoitusmenetelmä, joka koostuu meditaatiosta sekä buddhalaisiin ja taolaisiin perinteisiin liittyvästä eettisestä oppijärjestelmästä. Maksuton menetelmä saavutti Kiinassa suuren suosion 1990-luvulla. Vuonna 1998 Kiinan hallituslähteet arvioivat, että jopa 70 miljoonaa ihmistä oli ryhtynyt harjoittamaan Falun Gongia. Kiinan kommunistipuolueen johtaja Jiang Zemin piti Falun Gongia potentiaalisena uhkana Puolueen auktoriteetille ja ideologialle. Hän aloitti kansallisen kampanjan Falun Gongin hävittämiseksi heinäkuussa 1999.
Perustuslain ulkopuolella toimiva 6-10-virasto muodostettiin Falun Gongin vainon johtamista varten, ja viranomaiset mobilisoivat koko Kiinan tiedotusvälineet, oikeus- ja koulutusjärjestelmän, poliisin, armeijan, työnantajat ja yksittäiset kansalaiset Falun Gongin vastaiseen "kamppailuun".
Vuodesta 1999 lähtien Falun Gongin harjoittajia on alistettu järjestelmälliselle kidutukselle, joukkopidätyksille, pakkotyölle ja psykiatriselle kaltoinkohtelulle. Tavoitteena on ollut saada heidät luopumaan vakaumuksestaan. Vuonna 2009 New York Times raportoi, että ainakin 2 000 Falun Gongin harjoittajaa oli surmattu tässä vainokampanjassa; Falun Gongin omat lähteet olivat dokumentoineet 3 700 nimettyä kuolemantapausta vuoteen 2013 mennessä. Koska tietojen hankkiminen Kiinasta on vaikeaa, kuolemantapauksia saattaa todellisuudessa olla enemmän.
Raportit elinryöstöistä Falun Gongin harjoittajilta > Sujiatun

Ensimmäiset väitteet laajamittaisista elinryöstöistä Falun Gongin harjoittajilta tulivat julkisuuteen maaliskuussa 2006, kun kolme henkilöä sanoi omaavansa tietoja tahdon vastaisista elinten poistoista Sujiatunin tromboosisairaalassa Shenyangissa, Liaoningin maakunnassa. Yksi paljastusten tekijöistä oli sairaalassa työskennelleen kirurgin vaimo. Hän sanoi miehensä suorittaneen lukuisia operaatioita, joissa hän oli poistanut sarveiskalvoja Falun Gongin harjoittajilta elinsiirtoja varten.
Yhdysvaltain ulkoministeriön edustajat matkustivat Sujiatunin sairaalaan tutkimaan näitä väitteitä. Heidän mukaansa väitteiden tueksi ei ollut mahdollista löytää riittäviä todisteita, mutta he ilmoittivat olevansa huolestuneita kiinalaisten Falun Gongin harjoittajien kohtelusta sekä elinryöstöjä koskevista raporteista. Pian tämän jälkeen, toukokuussa 2006, Coalition to Investigate the Persecution of Falun Gong pyysi Kanadan entistä apulaisulkoministeri David Kilgouria ja ihmisoikeusjuristi David Matasia tutkimaan laajamittaisempia väitteitä elinryöstöistä kiinalaisilta Falun Gongin harjoittajilta. Kilgour ja Matas myöntyivät tekemään tutkimuksen vapaaehtoisina ilman korvausta.
Raportit elinryöstöistä Falun Gongin harjoittajilta > Kilgourin ja Matasin raportti

David Kilgour ja David Matas julkaisivat alustavan tutkimusraporttinsa 20.7.2006 nimellä Report into Allegations of Organ Harvesting of Falun Gong Practitioners in China. Vaikka heille ei myönnetty viisumia Kiinaan, he keräsivät yli 30 erillistä todistetta, jotka tukivat väitteitä elinryöstöistä Falun Gongin harjoittajilta. Todisteisiin sisältyivät mm. tilastollinen analyysi Kiinan elinsiirroista, haastattelut entisten Falun Gong -vankien kanssa sekä nauhoitetut puhelinkeskustelut, joissa kiinalaiset sairaalat ja poliisiviranomaiset myönsivät Falun Gongin harjoittajien sisäelimiä olevan saatavilla.
Kilgour ja Matas eivät onnistuneet hankkimaan todisteita, jotka olisivat kumonneet väitteet elinryöstöistä – esimerkiksi Kiinan hallituksen rekisteritietoja siirtoelinten lähteistä – ja he ilmoittivat johtopäätöksenään, että Kiinan viranomaiset ovat "surmanneet suuren joskin tuntemattoman määrän Falun Gong -mielipidevankeja. Heidän sisäelimiään – mukaan lukien munuaiset, maksat, sarveiskalvot ja sydämet – on poistettu tahdon vastaisesti ja myyty korkeaan hintaan, toisinaan ulkomaalaisille, jotka normaalisti joutuvat odottamaan siirtoelintä kotimaassaan pitkiä aikoja." Tutkijat arvioivat, että vuosina 2000–2005 Kiinassa siirrettiin 41 500 elintä, joiden alkuperä oli tuntematon, ja että Falun Gong -vangit olivat näiden elinten todennäköisin lähde. Tekijät kiinnittivät myös huomiota vaikeuksiin todentaa väitettyjä rikoksia: itsenäisten järjestöjen ei annettu tutkia Kiinan olosuhteita, silminnäkijälausuntoja on vaikea hankkia, ja viralliset tiedot elinsiirroista ja teloituksista olivat usein joko salattuja tai ristiriitaisia.
Vuonna 2007 Kilgour ja Matas julkaisivat päivitetyn raportin nimellä Bloody Harvest: Revised Report into Allegations of Organ Harvesting of Falun Gong Practitioners in China. Löydökset julkaistiin myöhemmin kirjana, joka ilmestyi lokakuussa 2009. Raportit herättivät huomiota kansainvälisessä mediassa, ja tutkijat kiersivät useissa maissa esittämässä löydöksiään hallituksille ja aiheesta huolestuneille järjestöille.
Raportit elinryöstöistä Falun Gongin harjoittajilta > Ethan Gutmann

Ethan Gutmann, Kiinaan erikoistunut tutkiva journalisti ja tietokirjailija, aloitti omat tutkimuksensa Falun Gongin harjoittajien elinryöstösyytöksistä vuonna 2006. Seuraavien vuosien aikana hän suoritti yli 100 haastattelua, joihin lukeutui Kiinan työleiri- ja vankilajärjestelmässä vangittuna olleita pakolaisia sekä kiinalaisia poliisiviranomaisia ja lääketieteen ammattilaisia. Tutkimustensa perusteella Gutmann päätyi siihen tulokseen, että elinryöstöt mielipidevangeilta yleistyivät Kiinan luoteisessa Xinjiangin maakunnassa 1990-luvulla, kun uiguurien etnisen ryhmän jäsenet joutuivat turvallisuuspoliisin ja "tehoiskujen" kohteiksi.
Gutmannin mukaan elinten poistot Xinjiangissa kääntyivät jyrkkään laskuun vuonna 1999, vaikka elinsiirtojen määrä alkoi Kiinassa yleisesti ottaen lisääntyä. Samana vuonna Kiinan hallitus aloitti kansallisen vainokampanjan Falun Gongin harjoittajia vastaan. Gutmannin mukaan uusi Falun Gong -vankilapopulaatio korvasi uiguurit siirtoelinten lähteenä. Hänen arvionsa mukaan noin 65 000 Falun Gongin harjoittajaa surmattiin elintensä tähden vuosina 2000–2008. Gutmann toteaa, että tämä luku on yhdenmukainen Kilgourin ja Matasin arvion kanssa, kun se suhteutetaan samalle ajanjaksolle.
Löydökset on julkaistu useissa sanoma- ja aikakauslehdissä, mukaan lukien World Affairs Journal, The Weekly Standard, Toronto Star ja National Review. Gutmann on myös todistanut aiheesta Yhdysvaltain kongressissa ja Euroopan parlamentissa, ja elokuussa 2014 hän julkaisi tutkimuksensa kirjana nimeltä The Slaughter: Mass Killings, Organ Harvesting and China’s Secret Solution to Its Dissident Problem.